CELEX: 32018D0257
Language: ro
Date: 2018-02-19 00:00:00
Title: Decizia de punere în aplicare (UE) 2018/257 a Comisiei din 19 februarie 2018 de acordare a unor derogări anumitor state membre în ceea ce privește transmiterea de statistici în temeiul Regulamentului (CE) nr. 1338/2008 al Parlamentului European și al Consiliului în ceea ce privește statisticile bazate pe Ancheta europeană de sănătate realizată prin interviu (EHIS) [notificată cu numărul C(2018) 832] (Text cu relevanță pentru SEE. )

21.2.2018   
            
            
               RO
            
            
               Jurnalul Oficial al Uniunii Europene
            
            
               L 48/41
            
         DECIZIA DE PUNERE ÎN APLICARE (UE) 2018/257 A COMISIEI
   din 19 februarie 2018
   de acordare a unor derogări anumitor state membre în ceea ce privește transmiterea de statistici în temeiul Regulamentului (CE) nr. 1338/2008 al Parlamentului European și al Consiliului în ceea ce privește statisticile bazate pe Ancheta europeană de sănătate realizată prin interviu (EHIS)
   
      
         [notificată cu numărul C(2018) 832]
      
   
   (Numai textele în limbile engleză, finlandeză, franceză, germană, malteză, neerlandeză, română și suedeză sunt autentice)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1338/2008 al Parlamentului European și al Consiliului din 16 decembrie 2008 privind statisticile comunitare referitoare la sănătatea publică, precum și la sănătatea și siguranța la locul de muncă (1), în special articolul 9 alineatul (2),
   având în vedere cererile înaintate de Regatul Belgiei, Republica Federală Germania, Republica Malta, Regatul Țărilor de Jos, Republica Austria, România, Republica Finlanda și Regatul Unit al Marii Britanii și Irlandei de Nord,
   întrucât:
   
               (1)
            
            
               În conformitate cu articolul 9 alineatul (2) din Regulamentul (CE) nr. 1338/2008, Comisia poate acorda statelor membre derogări și perioade de tranziție, ambele bazate pe motive obiective.
            
         
               (2)
            
            
               Din informațiile furnizate Comisiei reiese faptul că cererile statelor membre de acordare a unor derogări sunt justificate de necesitatea de a realiza adaptări majore ale sistemelor naționale administrative și statistice pentru a respecta pe deplin Regulamentul (CE) nr. 1338/2008.
            
         
               (3)
            
            
               Astfel de derogări ar trebui acordate, la cerere, Regatului Belgiei, Republicii Federale Germania, Republicii Malta, Regatului Țărilor de Jos, Republicii Austria, României, Republicii Finlanda și Regatului Unit al Marii Britanii și Irlandei de Nord.
            
         
               (4)
            
            
               Măsurile prevăzute în prezenta decizie sunt conforme cu avizul Comitetului Sistemului Statistic European,
            
         ADOPTĂ PREZENTA DECIZIE:
   Articolul 1
   Se acordă derogări, astfel cum sunt precizate în anexă, statelor membre enumerate în aceasta.
   Articolul 2
   Prezenta decizie se adresează Regatului Belgiei, Republicii Federale Germania, Republicii Malta, Regatului Țărilor de Jos, Republicii Austria, României, Republicii Finlanda și Regatului Unit al Marii Britanii și Irlandei de Nord.
   
      Adoptată la Bruxelles, 19 februarie 2018.
      
         
            Pentru Comisie
         
         Marianne THYSSEN
         
            Membru al Comisiei
         
      
   
   
      (1)  JO L 354, 31.12.2008, p. 70.
   
      ANEXĂ
      
         Derogări de la Regulamentul (CE) nr. 1338/2008, astfel cum a fost pus în aplicare de către Comisie, privind statisticile bazate pe Ancheta europeană de sănătate realizată prin interviu (EHIS)
      
      În scopul colectării datelor EHIS pentru anul 2019 se acordă următoarele derogări:
      
                   
               
               
                  Belgia, Finlanda și Țările de Jos nu sunt obligate să furnizeze variabilele specificate în tabelul următor:
                  
                              Belgia
                           
                           
                              
                                          —
                                       
                                       
                                          UN2A, UN2B, UN2C, UN2D privind necesitățile nesatisfăcute
                                       
                                    
                        
                              Finlanda
                           
                           
                              
                                          —
                                       
                                       
                                          PL2 și PL8 privind limitările funcționale
                                       
                                    
                                          —
                                       
                                       
                                          PE6 privind activitățile fizice
                                       
                                    
                                          —
                                       
                                       
                                          AL1-AL6 privind consumul de alcool
                                       
                                    
                        
                              Țările de Jos
                           
                           
                              
                                          —
                                       
                                       
                                          CD1P și CD2 privind bolile și afecțiunile cronice
                                       
                                    
                                          —
                                       
                                       
                                          PL8 și PL9 privind limitările funcționale
                                       
                                    
                                          —
                                       
                                       
                                          PE9 privind activitățile fizice
                                       
                                    
                                          —
                                       
                                       
                                          DH6 și DH5 privind obiceiurile alimentare
                                       
                                    
                                          —
                                       
                                       
                                          SK3, SK4 și SK6 privind fumatul
                                       
                                    
                        
            
                   
               
               
                  Belgiei, Germaniei, Maltei și Austriei li se acordă o derogare privind perioada de colectare a datelor. Perioada de colectare a datelor este 2018 pentru Belgia, 2018-2020 pentru Austria și Germania și 2019-2020 pentru Malta.
               
            
                   
               
               
                  României i se acordă o derogare privind furnizarea de microdate. România transmite microdatele verificate în prealabil în termen de 12 luni de la încheierea perioadei naționale de colectare a datelor.
               
            
                   
               
               
                  Regatului Unit i se acordă o derogare privind populația de referință. Populația de referință pentru Regatul Unit este compusă din persoane în vârstă de 16 ani sau mai mult, care locuiesc în gospodării private aflate pe teritoriul național la data colectării datelor.